גרייס או'מלי

ילדותה

גרייס נולדה בקאונטי מָאיו, חוף במערב אירלנד בשנת 1530, כאשר הנסיך הנרי ה-VIII היה על כס השלטון באנגליה. היא הייתה בתו של מנהיג שבט אומלי, ששלט על חצי האי מוריסק (דרום מערב מאיו). מהיותה ילדה, הושפעה גרייס מסיפורי אביה על ארצות רחוקות, מסעות וכיבושים ולכן אין זה מפליא שגרייס רצתה מאז ומתמיד להיות ספנית. בשל היותה אישה, דחה אביה את בקשותיה להפליג עמו בספינה. עם זאת, בהשגחתו היא למדה את כל מכשולי מימי מפרץ קלו שנחשב לאזור מרוחק ופראי בחוף מערב אירלנד, שם משפחתה טענה לבעלות יותר מ-1000 שנים. בנוסף, היא אומנה בלחימה ואחזה בשתי ידיה בחרב כפי שהיה כל לוחם באותה תקופה (לרוב, החרבות היו קצרות וקלות).
בגיל 13-12 החלו הדיבורים על נישואים לבעל העשיר, החזק והאמיד ביותר. על פי הפולקלור אביה עמד באותה תקופה להפליג להפלגה וגריס עמדה על כך שהיא מבוגרת דיה להצטרף אליו, אך, הוריה סירבו לבקשתה שוב. 
גרייס הנסערת עלתה על סיפון כנוסעת סמויה. היא גזרה את כל שערה והתלבשה כגבר וזאת על מנת להוכיח להוריה כי היא יכולה לשרוד בחיי הים ולא חשוב מה יתלווה אליהם. לאחר שהספינה החלה להתרחק מהחוף, נחשפה גרייס בפני אביה ואחיה למחצה ששמו "דונל של חלילים או צינורות"
בהתבוננותם בה; ללא שער ובלבוש גבר, החלו השנים לפרוץ בצחוק היסטרי. אביה כינה אותה בשם "גרני מהאלו (Grainne Mhaol)", כלומר גרייס הקרחת, המוביל אל כינויה השני שהונצח בפרוטוקול האנגלי; כגרנואיל (Granuaile).
גרייס מהווה חלק גדול מהאגדה האירלנדית, אך במציאות של המאה ה-16, גרייס היוותה דמות גדולה יותר מסתם אגדה. על פי האגדה האירלנדית, באחת מהפלגותיהם מספרד חזרה אל ביתם שבמיו, הספינה הותקפה בידי ספינה אנגלית. גרייס הורחקה מהסיפון על ידי אביה אל החלק האחורי שמתחת לסיפון. אך היא כהרגלה לא הקשיבה לעצתו וטיפסה על החבל של הספינה. במבטה על המאבק מלמעלה, גרייס ראתה פיראט אנגלי מתגנב מאחורי גבו של אביה ובידו פגיון. גרייס הנסערת, זינקה מהחבל באוויר ישר מאחורי הפיראט בצרחות מבוהלות. הסחת הדעת הזו, הספיקה לה לקחת את הסיפון לידיה ולחסל את הפיראטים האנגלים.
רק לאחר עקשנות מתמדת וכן פתיחותו של אביה לנושא, גרייס מורשת להשתתף בהפלגות הימיות. היא החלה לצבור כבוד בקרב משפחתה שהחלה לומר כי "הגבר היחיד במשפחה הוא אישה", וכן כבוד בקרב אנשיה; היה בידיה צי שלם של ספינות. 
כך, החלה משפחתה להיות אחת מהמשפחות העיקריות שהתעשרו מדייג ומהעברת סחורות באזור. עם הזמן, הפכה גרייס לפיראטית עקב  ההשתלטות על ספינות ספרדיות, טורקיות ואף אנגליות. היא הגדילה את נכסיה שכללו צי ספינות, מספר איים וטירה במערב חוף אירלנד.

נישואיה הראשונים

בגיל 16, גריס נאלצת להינשא לבעלה הראשון, דונל או'פלהרסי שהיה המנהיג הבא של שבט או'פלהרטי. בעלה מתואר בהיסטוריה כאיש חזק וחסון אך "חמום מוח". 
גרייס למדה ממנו ומשבטו רבות על עסקים, מסחר ועוד. היא הייתה נשואה לו במשך 8 שנים וילדה לו 2 בנים ובת אחת, לפני שנהרג בקטטה עם השכנים.

ילדיה

בנה הבכור, אוון, מתואר כידידותי מאוד וסלחן. בין שנות ה-20 המאוחרות לתחילת שנות ה-30 לחיו, הוא נרצח על ידי קצין בשם ריצר'ד בינגהם. בינגהם נשלח על ידי המלכה אליזבת הראשונה ותקף את בני משפחת גרייס בכוח מוחץ - כ-500 מחייליו חיפשו רק אחר בנה אוון. כמו במקרים רבים, גם במקרה זה, הוליך שולל בינגהם את בני משפחתה של גרייס על מנת לקבל את רצונו. 
כ-20 מבני השבט נתלו באי הסמוך למצודתו של אוון ואוון עצמו הושאר קשור עד שלבסוף החליט בינגהם לרצוח אותו באכזריות על ידי 12 חתכים. בדווחו למלכה אליזבת הראשונה טען בינגהם כי אוון מת מתוך ניסיון לברוח.
בתה השנייה, מרגרט (מכונה גם מאווי - Maeve) הייתה אישה חלשה שנתנה לבעלה למשול בה. היא נישאה וילדה מספר ילדים. יחסיהם של גרייס עם בעלה של מרגרט היו כביכול טובים - לא פעם קרה שבנה של גרייס הציל את אמו ממוות.
מרו או'מפלהרטי (Murrough), היה "יורש" המשפחה אחרי אביו דונל שאהב לחימה. הוא היה שוביניסט בדעותיו, הכה רבות את אחותו וסירב להקשיב לאמו בגלל מינה. כך, הוא מצטרף אל בינגהם לאחר רצח אחיו הבכור.

הנקמה על מות בנה

בעקבות רצח בנה, גרייס יצאה למסע נקמות רחב וקשה. לבינגגהם היה יתרון ברור,  עבור כל חייל אחד של גרייס לו היו 25. לכן, גרייס ניצלה את שכלה ואת היתרונות הטופוגרפיים בהם ביצעה את מבצעיה. כך למשל, היא מנצלת את זריזות  הלוחמים ביערות לאחר התקפה פתאומית.
כמו כן, גרייס הגיעה לביקור על אדמות בנה ושורפת 5 ממגניו, מעלה באש את כל ספינותיו ותוקפת את מצודתו. אומנם, היא לא הרגה אותו, אולם הרמז היה ברור ביחסה העתידים עמו (נידתה אותו מהשבט).

מות בעלה הראשון

לאחר מות בעלה, לקחה גרייס שליטה מלאה ובלעדית על 200 מאנשי בעלה, שמילאו את הוראותיה ללא התמרדות. זוהי הוכחה נוספת לכך שלגרייס הייתה הצלחה מעולה במסחר ובעסקים, ולכן ממנה היטב את אנשיה. 
על פי רישומיה, לגרייס היו כ: 500 ראשי עדר בקר, 1000 סוסים ואין ספור כבשים -  אימפריה קטנה לאותה תקופה.

תחילה של שודדת הים

הנרי ה-VIII אפשר באותה תקופה מעין חצי אוטונומיה שהובילה בני אצולה רבים לעשות כחפצם. במהלך השנים השתנו אפשרויות אלו (בעקבות המלכים הבאים) והשפיעו רבות על חייה של גרייס ועל הכיבוש החוזר של בית טיודור באירלנד. בעיני האצולה האנגלית שהייתה באירלנד, שבט האומלי נחשב כשבט ספנים מעולה שהטיל מיסים בקביעות על הדייגים שנמצאים בחופם. אולם לא כך בדיוק כך היה  המצב.
בעיר הנמל גאלווי שבאירלנד ישבו האנגלים מוגנים ומבוצרים היטב. הם נהגו לסחוט מיסים גבוהים מאנשי המסחר של גרייס. לכן, גרייס ראתה זאת כזכות אבות לגבות מיסים מהתנועה הגדלה במפרץ קלו בחוף הצפוני באירלנד, השטח בו היא משלה. תנועה זו כללה ספינות תחת חסות אנגלית. יתרונה בשטחים אלו היה הידע הנרחב שלה במבנה היבשה הייחודי של המפרץ שכלל מעל 300 איים, לשונות ים נסתרות, תעלות צרות, גאות ושפל מהירים ועוד. אומנם, היו בידי גרייס ספינות גדולות, אך, אנשיה והיא תקפו ספינות כשהם על סירות עבודה  שהיו מהירים, ניידים ומתאימים לאזור, קטנים וטובים למארבים.
האנגלים ראו בים כשטח של המלכה אליזבת הראשונה והחלו לגנות את פעילותיה של גריס. זאת בניגוד לעובדה, שבתקופה זו חלק נכבד מכוחה הימי של האימפריה הבריטית התבסס על השכרת פירטים אמתיים (כמו : פרנסיס דרייק והוקינב ג'ון) - כלי תחבורה בהם ראו הספרדים ככלי תחבורה פיראטים. המלכה רק הכחישה "ונפגעה" מהתיאור הספרדי, אך במציאות המלכה אליזבת ידעה במי היא בוחרת ומהוא עיסוקו האמיתי. במילים אחרות, האצולה האנגלית תקפה את מעשיה של גרייס ללא סיבה מוצדקת והגיונית.
בסוף שנות ה-20 לחייה, נפטר אביה של גרייס וגרייס לוקחת על עצמה בטבעיות את הפיקוד המלאה על אנשיו.

הרומן

גרייס לקחה לידיה את ההנהגה, היא ירשה את רכוש אביה ולקחה פיקוד. אחד מתאוריה באגדה הוא יופייה וכן ידוע כי נהלה רומן אחד לפחות מחוץ לנישואיה הפוליטיים.
האגדה מוסיפה לכיבושיה ומספרת על אדם בשם יו דה ליסי שנסחף לחוף בעקבות סערה בה ספינתו שקעה. גרייס ששמעה מאנשיה על הספינה ששקעה, רוכבת אל החוף בחיפוש אחר שלל שנסחף לחוף - שם היא רואה אותו. היסטוריונים משערים כי יו היה ממשפחת סוחרים אמידה ונלקח על ידי גרייס לאי קלייר.
בכל מקרה, הרומן בין גרייס ליו נמשך מספר חודשיים קצרים כיוון שהוא נרצח על ידי שבט אויבן (שבט מק'מהון) בזמן שצד. גרייס ההרוסה מחסלת את האחראים ומפליגה עד למעוז המק'מהונים שבדונה, שם מחסלת את כל המק'מהונים ובמקום מכניסה את אנשיה. כך, היא קבלה את כינויה החדש : "הגברת האפלה של דונה".